section_heading: Životopis
paragraph_text: Don Ivan je već u mladosti iskazivao nepodnošenje nepravde, zbog čega je poslije kao svećenik često dolazio u sukob s predstavnicima režima i moćnicima. Pomagao je ne samo svojim vjernicima, već i pravoslavcima i muslimanima. Tako su prema ljetopisu srpske pravoslavne parohije u Stocu, a prema sjećanju Simeona Biberdžića (kojemu je don Ivan pomogao u bijegu iz Stoca), stolačkog pravoslavnog svećenika, nakon ustaških nereda po Stocu srpnju 1941., don Ivanu predani ključevi, službene knjige i pečat pravoslavne župe te daljnja pastoralna briga o vjernicima, što je on obavljao oko godinu dana. Nakon uhićenja partizanska ga je vlast optužila za mržnju prema Srbima, upravljanje pravoslavnom crkvom i imovinom čime je pomagao okupatorima, te osudila na smrt.